CELEX: 62009CN0290
Language: fi
Date: 2009-07-27 00:00:00
Title: Asia C-290/09: Ennakkoratkaisupyyntö, jonka Tribunale Amministrativo Regionale per la Sardegna (Italia) on esittänyt 27.7.2009 — Telecom Italia SpA v. Regione autonoma della Sardegna

26.9.2009   
            
            
               FI
            
            
               Euroopan unionin virallinen lehti
            
            
               C 233/10
            
         Ennakkoratkaisupyyntö, jonka Tribunale Amministrativo Regionale per la Sardegna (Italia) on esittänyt 27.7.2009 — Telecom Italia SpA v. Regione autonoma della Sardegna
   (Asia C-290/09)
   2009/C 233/16
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale Amministrativo per la Sardegna
   
      Pääasian asianosaiset
   
   
      Kantaja: Telecom Italia SpA
   
      Vastaaja: Regione autonoma della Sardegna
   
      Ennakkoratkaisukysymykset
   
   
               1)
            
            
               Onko julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta annetun direktiivin 2004/18/EY (1) säännöksiä, jotka esitetään [tämän päätöksen] 10 kohdassa, tulkittava siten, että ne estävät myös valtion viranomaisesta 12 kohdan mukaisesti koostuvaa tilapäistä ryhmittymää osallistumasta ”kulttuuripaikkojen ja -laitosten visuaalisen identiteetin yhdenmukaisen järjestelmän: Sardinian kulttuuriomaisuus” kirjaamista, julkaisemista ja toteuttamista koskevien palvelujen suoritukseen liittyvään menettelyyn?
            
         
               2)
            
            
               Ovatko Italian oikeusjärjestyksen säännökset, joita ovat julkisten hankintasopimusten koodeksista annetun asetuksen (decreto legislativo) nro 163/2006 3 §:n 22 ja 19 momentti (joista 3 §:n 22 momentin mukaan ”käsite ’taloudellinen toimija’ kattaa urakoitsijan, tavarantoimittajan ja palvelujen suorittajan tai näiden muodostaman ryhmittymän tai yhteenliittymän käsitteet”, 3 §:n 19 momentin mukaan ”urakoitsijalla”, ”tavarantoimittajalla” ja ”palvelun tarjoajalla” tarkoitetaan sellaista luonnollista henkilöä tai oikeushenkilöä tai oikeushenkilöllisyyttä vailla olevaa yksikköä, 23.7.1991 annetun asetuksen (decreto legislativo) nro 240 mukaisesti perustettu eurooppalainen taloudellinen etuyhtymä (ETEY) mukaan luettuna, joka ”tarjoaa markkinoilla rakennustöiden ja urakoiden toteuttamista, tavaroiden hankintaa ja palvelujen suorittamista” ja saman hankintasopimusten koodeksista annetun asetuksen 34 §:ssä luetellaan oikeussubjektit, jotka saavat osallistua julkisia hankintasopimuksia koskeviin menettelyihin) ristiriidassa direktiivin 2004/18/EY kanssa, jos Italian oikeusjärjestyksen säännöksiä tulkitaan niin, että niiden nojalla hankintamenettelyihin voivat osallistua ainoastaan tällaisen toiminnan ammattimaiset harjoittajat, eivätkä sellaiset julkiset laitokset, joiden tarkoitus on selvästi muu kuin voiton tavoittelu, esimerkiksi tutkimus?
            
         
      (1)  EUVL L 134, s. 114.